Silvia Torres-Peimbert

D'Silvia Torres-Peimbert (gebuere Linda Silvia Torres Castilleja), gebuer am Joer 1940 zu Mexiko-Stad, ass eng mexikanesch Physikerin an Astronomin.

D'Silvia Torres-Peimbert krut 1964 de BA an der Physik op der Universitéit vu Mexiko (UNAM) an am Joer 1969 de PhD an Astronomie op der Universitéit vu Kalifornien. Si goung am selwechte Joer an den Institut fir Astronomie um UNAM wou si 1973 Professer gouf. Si huet du vun 1998 bis 2002 den Institut als Direkter geleet.

Hir Fuerschungsschwéierpunkte beschäftegen sech mat physikaleschen Eegenschaften a Gasniwwelen, speziell mat der cheemescher Zesummesetzung vun H II Regiounen. Vill Fuerschungsaarbechten huet si zesumme mat hirem Mann Manuel Peimbert gemaach.

 Auszeechnungen 
 Member vun der internationaler astronomescher Unioun (IAU),
Presidentin vun der IAU vun 2015 - 2018.
 2007 Nationalpräis fir Wëssenschaften a Konscht
 2011 UNESCO-L'Oréal-Präis
 2012 Hans-A.-Bethe-Präis zesumme mat hirem Mann Manuel Peimbert fir Aarbechten iwwer d'kosmologesch Heliumheefegkeet an der Heefegkeet vun aneren Elementer, an de Konsequenze fir d'Kosmologie an déi cheemesch Evolutioun vu Galaxien a Stären.

 Kuckt och 

 Um Spaweck 
 Homepage vun der Silvia Torres-Peimbert

Kategorie:Gebuer 1940
Kategorie:Mexikanesch Physiker
Kategorie:Mexikanesch Astronomen